V horách šialenstva

V horách šialenstva (pôvodne angl. At the Mountains of Madness) je hororová sci-fi novela amerického autora H. P. Lovecrafta, napísaná vo februári až marci 1931 a prvýkrát publikovaná v skrátenej podobe v magazíne Astounding Stories v číslach február-apríl 1936. Prvé kompletné vydanie v autorom zamýšľanej podobe vyšlo až v roku 1985.

Novela rozpráva príbeh o vedeckej geologickej expedícii vyslanej do Antarktídy počas polárneho leta na prelome rokov 1930 a 1931. Expedícia odkryje ruiny vyhynutej mimozemskej civilizácie, ktorá vládla Zemi po miliardy rokov a pravdepodobne sama stvorila pozemský život.

Dielo je klasikou kozmického hororu, ktorý spočíva v zobrazení konfrontácie človeka s čímsi bytostne odlišným, čo zároveň otrasie jeho vedomím o náležitej pozícii ľudstva vo vesmíre. Keďže novela vyšla za autorovho života iba skrátená bez jeho súhlasu, sám sa s jej publikovanou podobou nestotožňoval a podobne bola odmietnutá aj čitateľmi; Lovecraft sám po jej neprijatí upustil od ďalšej spisovateľskej snahy a rok nato zomrel. Až v neskorších rokoch a najmä po publikovaní novely v úplnej podobe sa jej dostalo širokého prijatia od čitateľov.

Prvé slovenské vydanie vydalo v apríli roku 2025 vydavateľstvo Sol Noctis v preklade Ivana Šebestu a ilustrované Marcelom Hamzom.

 Referencie 

 Iné projekty 

Kategória:Romány USA
Kategória:Knihy z 1936